cyanic-selkie/wikianc huggingface dataset:
गुणाकर मुले
महाराष्ट्र के अमरावती जिले के सिंधु बुजुर्ग गाँव में ३ जनवरी १९३५ को जन्में मराठी मूल के होने के बावजूद उन्होंने इलाहाबाद विश्वविद्यालय से गणित में एम.ए. किया और लेखन के लिए हिंदी व अंग्रेजी भाषाओं को माध्यम बनाया। वर्षों दार्जीलिंग स्थित राहुल संग्रहागार से संबद्ध रहने के उपरांत 1971-72 के दौर में वे दिल्ली आ गए थे और फिर दिल्ली ही उनके जीवन का अंतिम पड़ाव बनी। यहीं उन्होंने विवाह किया, घर बसाया और रहे। एक दिलचस्प तथ्य यह भी है कि सिविल मैरिज के दौरान कोर्ट के सम्मुख मुले जी के पिता की भूमिका बाबा नागार्जुन ने निभाई थी।
गुणाकर मराठी भाषी थे, पर उन्होंने पचास साल से अधिक समय तक हिन्दी में लेखन किया और उनकी करीब 35 पुस्तकें छपीं। वे राहुल सांकृत्यायन के शिष्य थे। उनके परिवार में दो बेटियाँ, एक पुत्र तथा पत्नी हैं। उन्होने हिन्दी में करीब तीन हजार लेख लिखे और अँगरेजी में उनके 250 से अधिक लेख हैं। वे एनसीईआरटी के पाठ्य पुस्तक संपादन मंडल व नेशनल बुक ट्रस्ट की हिंदी प्रकाशन सलाहकार समिति के सदस्य रह चुके हैं। 16 अक्टूबर 2009 को मियासथीनिया ग्रेविस नामक न्यूरो डिसार्डर के कारण मुले का पांडव नगर में देहावसान हो गया।
पुरस्कार एवं सम्मान
गुणाकर मुले को हिन्दी अकादमी का साहित्यकार सम्मान, केन्द्रीय हिन्दी संस्थान का आत्माराम पुरस्कार, बिहार का कर्पूरी ठाकुर स्मृति सम्मान मिल चुका है।
ओम जय जगदीश (2002 फ़िल्म)
ओम जय जगदीश 2002 में बनी हिन्दी भाषा की फिल्म है।
माधव निदान
माधवनिदानम् आयुर्वेद का प्रसिद्ध प्राचीन ग्रन्थ है। इसका मूल नाम 'रोगविनिश्चय' है। यह माधवकर द्वारा प्रणीत है जो आचार्य इन्दुकर के पुत्र थे और ७वीं शताब्दी में पैदा हुए थे। माधव ने वाग्भट के वचनों का उल्लेख किया है। विद्धानों ने माधवकर को बंगाली होना प्रतिपादित किया है।
एक ही ग्रन्थ द्वारा तत्कालीन समस्त रोगों के निदान के लिये इस ग्रन्थ का निर्माण किया गया था। चिकित्सकों द्वारा रोगों के निदान में उत्पन्न तत्कालीन सभी कठिनाइयों का समाधान इस ग्रन्थ में उपस्थित था। अतः इस ग्रन्थ को रोगनिदान के सर्वश्रेष्ठ ग्रन्थ के रूप में चिकित्सा-जगत में मान्यता मिली। इस ग्रन्थ की महत्ता का वर्णन परवर्ती आचार्यों ने '"निदाने माधवः श्रेष्ठः"' (निदान में माधव श्रेष्ठ हैं) कहकर किया है तथा लघुत्रयी के अन्तर्गत इसे स्थान दिया गया है। माधवकर ने इस ग्रन्थ के अन्त में लिखा है कि सभी रोगों के सम्यक् विनिश्चय के लिए अन्य ग्रन्थों एवं तत्कालीन चिकित्सा-जगत में प्रचलित सर्वश्रेष्ठ नैदानिक विषय-सामग्री को एकत्र करके इस ग्रन्थ में संकलित किया गया है।
इस ग्रन्थ के निर्माण में चिकित्सा-जगत में तत्कालीन प्रचलित अनेक मुनियों के ज्ञान को रोगों के पंचनिदान उपद्रव एवं अरिष्ट लक्षणों के रूप में समाहित किया गया है। वस्तुतः इस ग्रन्थ के निर्माण में प्रमुख रूप से चरकसंहिता, सुश्रुतसंहिता एवं अष्टांगहृदय आदि ग्रन्थों से संग्रहीत रोगनिदान एवं इन संहिताओं में अनुपलब्ध रोगों के निदान का तत्कालीन अन्य ग्रन्थों एवं स्वयं के नैदानिक अनुभव के आधार पर संकलन करके श्रीमाधवकर द्वारा रोगविनिश्चय नामक इस नैदानिक ग्रन्थ का प्रणयन हुआ है। माधवकर का अभिमत है कि अल्प मेधस्वी वैद्यों द्वारा विविध चिकित्सा-ग्रन्थों के उपयोग के बिना भी मात्र इस एक ग्रन्थ के सम्यक् उपयोग से सभी रोगों का सम्यक् निदान किया जा सकता है।
संरचना
हेतु-लिंग-औषध रूपी आयुर्वेद के त्रिस्कन्ध के अन्तर्गत प्रथम दो स्कन्धों - हेतु एवं लिंग का विवेचन ही माधवनिदानम् में किया गया है। संपूर्ण ग्रंथ दो भागों में विभाजित है- दोनों भागों में ६९ अध्याय हैं। माधवनिदान के प्रथम अध्याय में पञ्चनिदान (निदान, पूर्वरूप, रूप, उपशय और सम्प्राप्ति) का सामान्य वर्णन करने के पश्चात् द्वितीय अध्याय से उनसठवें (६९) अध्यायों तक ज्वर आदि तत्कालीन प्रचलित सभी रोगों के निदान का वर्णन किया गया है तथा ग्रन्थ के अन्त में विषयानुक्रमणिका देकर ग्रन्थ को इतिश्री प्रदान की गई है।
टीकाएँ
यद्यपि यह ग्रन्थ अत्यधिक सरल है तथापि पश्चात्कालीन चिकित्सकों एवं आचार्यों को ग्रन्थ के पठन-पाठन एवं रोगों के निदान में उत्पन्न कठिनाइयों को दूर करने के लिए बृहत्त्रयी के समान ही इस ग्रन्थ पर भी बहुत सी व्याख्यायें लिखी गई। वर्तमान में माधवनिदान पर विजयरक्षित और श्रीकण्ठदत्त द्वारा (पंचनिदान से अश्मरीनिदान पर्यन्त व्याख्या विजयरक्षित द्वारा एवं प्रमेह-प्रमेहपिडकानिदान से ग्रन्थसमाप्ति पर्यन्त व्याख्या उनके शिष्य श्रीकण्ठदत्त द्वारा) रचित मधुकोष एवं वाचस्पति वैद्य द्वारा रचित आतंकदर्पण व्याख्यायें पूर्ण रूप में उपलब्ध है। इनमें भी मधुकोश व्याख्या का अधिक प्रचलन होने के कारण आतंकदर्पण व्याख्या भारतभर में कतिपय वृद्ध वैद्यों के पास ही प्राप्त होती है।
विशेषताएँ
आयुर्वेद शास्त्र के तीन प्रमुख सूत्र हैं- (१) हेतु ज्ञान (२) लिंगज्ञान (३) औषध ज्ञान। हेतु ज्ञान का अर्थ है- रोग किस कारण से उत्पन्न हुआ, यह जानकारी रखना। 'लिंग ज्ञान' का अर्थ है, रोग का विशेष लक्षण का ज्ञान प्राप्त करना। औषधि ज्ञान का तात्पर्य है, अमुक रोग में अमुक औषधि का प्रयोग करना। ठीक तरह से रोग का ज्ञान प्राप्त होने पर ही उस रोग की चिकित्सा सफल होती हैं। इसलिये पहले रोग की परीक्षा करें, उसे पहचानें, पश्चात् औषधि की व्यवस्था करें।
माधव निदान मूलतः रोग निदान का ग्रंथ है जिनमें संपूर्ण रोगों के नैदानिक लक्षणों का विवरण उपलब्ध है। प्राचीन एवं अर्वाचीन पद्धति से रोगों के निदान का विस्तृत वर्णन मिलता है। निदान का सैद्धांतिक सूत्र पञ्चनिदान तथा रोगों की साध्य-असाध्यता का विशद वर्णन प्राप्त होता है। आयुर्वेद में वर्णित सभी रोगों के विस्तृत निदान के अतिरिक्त मसूरिका आदि कतिपय रोगों का स्वतंत्र अध्याय में वर्णन किया गया है। बृहद्त्रयी के समान इन्हें 'स्थानों' में विभक्त नहीं किया गया है बल्कि दो खण्डों में संकलित किया गया है। बहुत कुछ लघुत्रयी की संहिताओं का अनुसरण किया गया है एवं कुछ अन्य विषयों का अलग से वर्णन प्राप्त होता है।
१०९२
1092 ग्रेगोरी कैलंडर का एक अधिवर्ष है।
चक शाहबुद्दीन उर्प चीथा गाँव, फूलपुर (इलाहाबाद)
}
चक शाहबुद्दीन उर्प चीथा फूलपुर, इलाहाबाद, उत्तर प्रदेश स्थित एक गाँव है।
लेशान के विशाल बुद्ध
लेशान के विशाल बुद्ध (सरलीकृत चीनी : 乐山 大佛, पारंपरिक चीनी: 乐山 大佛) तांग वंश (618-907) के शासन के दौरान बनाई गयी गौतम बुद्ध की 71 m ऊँची विशाल प्रतिमा है। इस प्रतिमा को लाल बलुआ पत्थर की चट्टान एमी पर्वत को तराश कर बनाया गया है। यह चीन के दक्षिण में स्थित सिचुआन प्रांत के शहर लेशान में मिनजियांग, दादु और किंग्यी नदी के संगम पर स्थित है। यह दुनिया में सबसे ऊँची पत्थर की प्रतिमा है और इसके निर्माण के समय तो यह दुनिया में बुद्ध की सबसे ऊँची मूर्ति थी।
लेशान की विशाल बुद्ध प्रतिमा सन 1996 के बाद से यूनेस्को विश्व धरोहर स्थल के रूप में सूचीबद्ध है। सन 2008 में सिचुआन में आये भूकंप से यह क्षतिग्रस्त नहीं हुई है।
अहमदाबाद जिला
अहमदाबाद ज़िला (Ahmedabad district) भारत के गुजरात राज्य का एक ज़िला है। ज़िले का मुख्यालय अहमदाबाद है।
कुलियालगांव, पाटी तहसील
कुलियालगांव, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
अहमदाबाद जिला
विवरण
जिले का मुख्यालय साबरमती के तट पर स्थित गुजरात का सबसे बड़ा और भारत में सातवे क्रम का सब से बड़ा शहर, अहमदाबाद, है। शहर में लाल दरवाजा विस्तार में जिला पंचायत भवन में जिले का मुख्यालय कार्यरत है। सन् २००१ की जनगणना के मुताबित अहमदाबाद जिले की जनसंख्या ५८,१६,५१९ थी, जिन में ८०.१८℅ शहरी है। अहमदाबाद जिले की उत्तर दिशा में महेसाणा, साबरकांठा और गांधीनगर जिले, पूर्व में खेड़ा जिला, दक्षिण में खंभात का अखात और पश्विम में सुरेन्द्रनगर जिला स्थित है।
जिल्लेड, वेमन्पल्लि मण्डल
जिल्लेड, वेमन्पल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
शिरूड़
शिरूड़ (Shirud) भारत के महाराष्ट्र राज्य के धुले ज़िले में स्थित एक गाँव है। यहाँ कालिका देवी का एक प्रसिद्ध मंदिर है।
विलुप्ति घटना
विलुप्ति घटना (extinction event) या महाविलुप्ति या सामूहिक विलुप्ति (mass extinction) एक विशेष प्रकार की घटना होती है जिसमें एक छोटे से काल में बहुत सी जातियाँ विलुप्त हो जाती हैं और पूरी पृथ्वी के सम्पूर्ण जीवन में कमी आती है। सामूहिक विलुप्ति पृथ्वी पर असाधारण है लेकिन जातियों में छिट-पुट विलुप्ति होती रहती है। बहुत से वैज्ञानिक आधुनिक काल में मानवों द्वारा किये गए बदलावों (जैसे की वनों का नाश, प्रदूषण और वातावरण में बदलाव) के कारण तेज़ी से हो रही विलुप्तियों को लेकर चिंतित हैं।
महा-विलुप्ति घटनाएँ
अपने सन् १९८२ के आधिकारिक माने जाने वाले अध्ययन में दो अमेरिकी जीवाश्म-वैज्ञानिक, जैक सेपकोस्की और डेविड राउप, ने यह दावा किया कि हमारी पृथ्वी ने अपने प्राकृतिक इतिहास में छः महान विलुप्ति घटनाएँ सहन की हैं:
रतनपुर, छत्तीसगढ़
रतनपुर छत्तीसगढ़ राज्य के बिलासपुर जिले की एक नगर पालिका है।
इतिहास
रतनपुर राज और रायपुर राज क्रमशः शिवनाथ के उत्तर तथा दक्षिण में स्थित थे। प्रत्येक राज में स्पष्ट और निश्चित रूप अठारह-अठारह ही गढ़ होते थे। गढ़ों की संख्या अठारह ही क्यों रखी गई थी इसका निश्चित पता तो नहीं है किन्तु रतनपुर में सन् 1114 में प्राप्त एक उल्लेख के अनुसार चेदि के हैहय वंशी राजा कोकल्लदेव के अठारह पुत्र थे और उन्होंने अपने राज्य को अठारह हिस्सों में बाँट कर अपने पुत्रों को दिया था। सम्भवतः उसी वंश परंपरा की स्मृति बनाये रखने के लिये राज को अठारह गढ़ों में बाँटा जाता रहा हो। प्रत्येक गढ़ में सात ताल्लुका और प्रत्येक ताल्लुका में कम से कम बारह गाँव होते थे। इस प्रकार प्रत्येक गढ़ में कम से कम चौरासी गाँव होना अनिवार्य था। ताल्लुका में गाँवों की संख्या चौरासी से अधिक तो हो सकती थी किन्तु चौरासी से कम कदापि नहीं हो सकती थी। चूँकि राज्य सूर्यवंशियों का था अतः सूर्य की साता किरणों तथा बारह राशियों को ध्यान में रख कर ताल्लुकों और गाँवों की संख्या क्रमशः सात और कम से कम बारह रखी गईं थी। इस प्रकार सर्वत्र सूर्य देवता का प्रताप झलकता था।
सद्गति तथा अन्य नाटक
इस पुस्तक में प्रेमचंद की कहानी सद्गति तथा कुछ अन्य कहानियों का नाट्य रूपांतर है। रूपांतरकार है प्रसिद्ध लेखिका चित्रा मुद्गल।
अली मोहम्मद महार
वे पाकिस्तान के प्रान्त, सिंध के पूर्व मुख्यमंत्री थे।
बाचुपल्ली
बाचुपल्ली (Bachupally) भारत के तेलंगाना राज्य के मेडचल-मलकाजगिरि ज़िले में स्थित एक गाँव है। समय के साथ-साथ यह हैदराबाद महानगर क्षेत्र का भाग बन गया है।
सलेहपुर-कसरा गाँव, पटना ग्रामीण (पटना)
सलेहपुर-कसरा पटना ग्रामीण, पटना, बिहार स्थित एक गाँव है।
फराह यूसफ
फराह यूसुफ ( अरबी   ) (20 जुलाई, 1989 को जन्म) एक सीरियाई गायक है, जो 2013 में टेलीविजन कार्यक्रम अरब आइडल के दूसरे सीज़न में प्रथम रनर-अप थी।
प्रारंभिक जीवन और प्रारंभिक कैरियर
फराह यूसेफ का जन्म 20 जुलाई 1989 को सीरिया के भूमध्यसागरीय शहर टार्टस में हुआ था । मंच पर उनका पहला प्रदर्शन सात साल की उम्र में अबू धाबी सांस्कृतिक केंद्र में था, जहां उन्होंने राजनयिकों की एक बड़ी भीड़ और शेख जायद की पत्नी शेख फातिमा की उपस्थिति में "बैठ अल हबीब" गाया था।  फराह ने दर्शकों की सराहना हासिल की, और तब से वह एक कलाकार बनने की ख्वाहिश रखती हैं।
हाई स्कूल से स्नातक होने के बाद, फराह को इटली में दवा का अध्ययन करने के लिए छात्रवृत्ति मिली, जहां उन्होंने पश्चिमी गायन में काफी अनुभव प्राप्त किया और अंग्रेजी, फ्रेंच और इतालवी में गाना सीखा। 2011 में यूसेफ के पास सीरियाई श्रृंखला के थीम गीत, "विलदा मीना अल ख़ाससीरा" को करने का मौका था।  2012 में उसने दो श्रृंखला, "बेट आमेर" और "अल अमेमी" के लिए थीम गीत का प्रदर्शन किया।
अरब आइडल के पहले सीज़न की सफलता के बाद, 8 मार्च, 2013 को दूसरा सीज़न लॉन्च किया। सीरिया में, पूरे देश में गृह युद्ध हो रहा था, इसलिए यूसेफ ऑडिशन के लिए झिझक रही थी।  उसे उसके दोस्तों और परिवार द्वारा उसके सपने को हासिल करने के लिए प्रोत्साहित किया गया था।  उसने कहा कि पिछले साल कार्यक्रम को देखकर उसे यह कोशिश करने के लिए प्रेरित किया।  उसने लगभग सीरिया से बाहर नहीं किया।  बेरूत में ऑडिशन के लिए दमिश्क छोड़ने के बाद उसकी कार गोलीबारी के बीच में फंस गई।
टेलीविजन दर्शकों ने पहली बार अरब आइडल के दूसरे सीजन की शुरुआत में ऑडिशन एपिसोड के दौरान यूसेफ को देखा। शो के जजों में रघेब आलम, नैंसी अजरम , अहलम और हसन अल शफी शामिल थे।  फ़राह ने उम्म कुलथुम द्वारा "इफ़रा ये अलि" का प्रदर्शन किया और अगले दौर में स्वीकार कर लिया।  बेरूत में, जहां प्रतियोगिता आयोजित की गई थी, आउटडोर कैफे ने बड़ी स्क्रीन लगाई और यूसुफ की आवाज सड़कों पर गिरने लगी।  यूसेफ ने कहा कि उनका प्रदर्शन मंच पर प्रदर्शन करने के तरीके को दर्शाता है।  जब वह स्टेज पर गाती है तो वह अक्सर अपने परिवार के बारे में सोचती है।  वह कहती हैं कि उन्हें दर्शकों के प्रति जिम्मेदारी का अहसास होता है और डर के साथ हमेशा गहरी खुशी मिलती है।  वह कहती है कि वह संगीत की उपचार शक्ति का उपयोग करके लोगों को एक-दूसरे से प्यार करने की कोशिश करती है।.
संदर्भ
<references group="" responsive="">
हर मर्द का दर्द
हर मर्द का दर्द एक भारतीय हिंदी सिटकॉम है जो मूल रूप से 14 फरवरी, 2017 से 14 जुलाई, 2017 तक लाइफ ओके पर प्रसारित होता है। श्रृंखला का निर्माण डीजे की टोनी सिंह और दीया सिंह की एक क्रिएटिव यूनिट द्वारा किया गया है और परमीत सेठी द्वारा निर्देशित है।
1957 की बॉलीवुड फिल्में
वर्ष 1957 की बॉक्स ऑफ़िस पर सबसे अधिक कमाई वाली बारह फ़िल्मों की सूची:
कलौटा, काफलीगैर तहसील
कलौटा, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
यमन में धर्म की स्वतंत्रता
यमन का संविधान धर्म की स्वतंत्रता प्रदान करता है, और सरकार आमतौर पर व्यवहार में इस अधिकार का सम्मान करती है; हालाँकि, कुछ प्रतिबंध थे। संविधान घोषणा करता है कि इस्लाम राज्य धर्म है, और यह कि शरीयत (इस्लामी कानून) सभी कानूनों का स्रोत है। सरकार की नीति ने धर्म के सामान्य रूप से मुक्त अभ्यास में योगदान करना जारी रखा; हालाँकि, कुछ प्रतिबंध थे। इस्लाम के अलावा अन्य धार्मिक समूहों के मुस्लिम और अनुयायी अपनी मान्यताओं के अनुसार पूजा करने के लिए स्वतंत्र हैं, लेकिन सरकार इस्लाम से धर्मांतरण और मुसलमानों के अभियोग का निषेध करती है। हालाँकि धार्मिक समूहों के बीच संबंधों ने धार्मिक स्वतंत्रता में योगदान जारी रखा, लेकिन धार्मिक विश्वास या व्यवहार के आधार पर सामाजिक दुर्व्यवहार और भेदभाव की कुछ रिपोर्टें थीं। यहूदियों पर अलग-अलग हमले हुए और कुछ प्रमुख ज़ायदी मुसलमानों को उनके धार्मिक जुड़ाव के लिए सरकारी संस्थाओं द्वारा लक्षित महसूस किया गया। शादा इस्लाम के ज़ायरा स्कूल का पालन करने वाले अल-हौथी परिवार से जुड़े विद्रोहियों के साथ तीसरे सैन्य संघर्ष के बाद, जनवरी 2007 में साडा गवर्नमेंट में सरकारी सैन्य पुनर्रचना ने राजनीतिक, जनजातीय और धार्मिक तनाव पैदा कर दिया ।
धार्मिक जनसांख्यिकी
वस्तुतः सभी नागरिक मुस्लिम हैं, जो या तो शिया इस्लाम के ज़ायदी आदेश (45% -50%) से संबंधित हैं या सुन्नी इस्लाम के शैफ़ी आदेश (55-50%) के हैं। यहूदी सबसे पुराने धार्मिक अल्पसंख्यक हैं। देश की लगभग सभी एक बार रहने वाली यहूदी आबादी वहां बस गई है। देश में 500 से कम यहूदी रहते हैं। पूरे देश में 3,000 ईसाई हैं, जिनमें से अधिकांश शरणार्थी या अस्थायी विदेशी निवासी हैं।
धार्मिक स्वतंत्रता की स्थिति
संविधान धर्म की स्वतंत्रता प्रदान करता है, और सरकार आमतौर पर व्यवहार में इस अधिकार का सम्मान करती है; हालाँकि, कुछ प्रतिबंध थे। संविधान यह घोषणा करता है कि इस्लाम राजकीय धर्म है और शरीयत सभी कानूनों का स्रोत है। इस्लाम के अलावा धार्मिक समूहों के अनुयायी अपनी मान्यताओं के अनुसार पूजा करने और धार्मिक विशिष्ट आभूषण या पोशाक पहनने के लिए स्वतंत्र हैं; हालाँकि, शरीयत धर्मांतरण पर रोक लगाती है और गैर-मुसलमानों को मुकदमा चलाने से रोकती है, और सरकार इस निषेध को लागू करती है। सरकार को पूजा के नए स्थानों के निर्माण के लिए अनुमति की आवश्यकता होती है और निर्वाचित पद धारण करने से गैर-मुस्लिमों को प्रतिबंधित करता है। = सन्दर्भ =
१०९३
1093 ग्रेगोरी कैलंडर का एक साधारण वर्ष है।
अरबाब गुलाम रहीम
वे पाकिस्तान के प्रान्त, सिंध के पूर्व मुख्यमंत्री थे।
विसर्पिका सिम्प्लैक्स विषाणु
विसर्पिका सिम्प्लैक्स विषाणु 1 तथा 2 (HSV-1 तथा HSV-2), जिसे मानव विसर्पिका विषाणु 1 तथा 2 (HHV-1 तथा -2) भी कहा जाता है, विसर्पिका विषाणु परिवार- हर्प्सविरिडी (Herpesviridae) के सदस्य हैं। HSV-1 तथा -2 दोनों सर्वव्यापी एवं संक्रामक हैं। संक्रमित व्यक्ति द्वारा विषाणु के उत्पादन और प्रसार से ये फैलते हैं।
विसर्पिका सिम्प्लैक्स विषाणु के संक्रमण के लक्षणों में शामिल हैं त्वचा अथवा मुंह की म्यूकस झिल्ली, होंठ या जनन अंगों पर पानी भरे फफोले. विसर्पिका रोग में घाव पर पपड़ी जमने के बाद घाव ठीक होते हैं। यद्यपि, न्यूरोट्रॉपिक तथा न्यूरोइन्वैसिव विषाणु होने के कारण HSV-1 तथा -2 वाहक के शरीर में जड़ जमा लेते हैं और वहां वे सुप्त रहते हैं और शरीर के रोग-प्रतिरोधी तंत्र से बचकर तंत्रिकाओं के कोशिकाकाय में छिपे रहते हैं। आरंभिक या प्राथमिक संक्रमण के बाद, कुछ संक्रमित लोगों को विषाणुजनित पुनर्सक्रियन या प्रकोपों की छिटपुट घटनाओं से गुजरना पड़ता है। संक्रमण के दौरान तंत्रिका कोशिका में विषाणु सक्रिय हो जाते हैं और तंत्रिका के ऐक्सॉन के जरिए त्वचा में पहुंचते हैं और वहां अपनी संख्या वृद्धि करते हैं और प्रसारित होते हैं जिस कारण नए फोड़े पैदा होते हैं।
HSV संक्रमण का कोई इलाज़ नहीं है लेकिन उपचार द्वारा विषाणु के फैलने में कमी लाई जा सकती है।
संचरण
HSV-1 तथा -2 का प्रसार क्षैतिज रूप से होता है जब किसी संक्रमणग्रस्त व्यक्ति, जिसकी त्वचा, लार अथवा जनन अंगों के स्राव से विषाणु बाहर फैल रहा होता है, के संपर्क में कोई स्वस्थ्य व्यक्ति आता है। इसके प्रसार की संभावना तब अधिक हो जाती है जब संक्रमित व्यक्ति की त्वचा और अंगों पर फफोले निकले होते हैं, हालांकि यदि फफोले दिखाई न पड़ते हों तब भी इसके फैलने की संभावना बनी रहती है और अधिकतर HSV-2 संक्रमण अलाक्षणिक झरन के करण होता है। व्यक्ति में HSV-1 का प्रवेश प्राय: मुख द्वारा बचपन में होता है, किंतु यह यौन रूप से भी संचारित हो सकता है। HSV-2 मूलत: यौन रूप से संचारित होने वाला संक्रमण है।
दोनों विषाणु का संचारण माता द्वारा बच्चे में इसके जन्म के पहले से भी हो सकता है। यदि माता में इस विषाणु के लक्षण नहीं पाए गए हों अथवा प्रसव के दिनों में फफोले नहीं दिखाई पड़े हों तो संक्रमण की संभावना कम हो जाती है। HSV के कुछ रूप शिशु के लिए जानलेवा हो सकते हैं क्योंकि शिशु का विकासशील रोग-प्रतिरोधी तंत्र विषाणु से बचाव कर सकने में असफल रहता है जिसके कारण मस्तिष्क शोथ (encephalitis/इन्सेफेलाइटिस) होता है जिससे मस्तिष्क क्षतिग्रस्त हो जाता है।
HSV के शुरुआती संक्रमण से उत्पन्न होन वाले लक्षण प्राय: बाद में होने वाले प्रकोप से अधिक गंभीर होते हैं क्योंकि शरीर को प्रतिपिंड के निर्माण का अवसर नहीं मिल पाता. इस प्रथम प्रकोप में अपूतिक मेनिंजाइटिस के विकसित होने की कम (≈1%) संभावना होती है।
विषाणु की संरचना
जंतु विसर्पिका विषाणुओं में कुछ समान गुण पाए जाते हैं। विसर्पिका विषाणुओं की संरचना अपेक्षाकृत एक दीर्घ द्वि-लड़ी युक्त, रैखिक DNA जीनोम से बनी होती है जो एक विशफलकीय प्रोटीन पिंजर में बन्द रहता है जिसे कैप्सिड कहते हैं जो एनवेलप (आवरण) कहलाने वाले लिपिड के एक द्वि-स्तर में लिपटा होता है। एनवेलप कैप्सिड से एक टेग्युमेंट (tegument) द्वारा जुड़ा रहता है। इस संपूर्ण कण को विरियन (virion) कहते हैं। प्रत्येक HSV-1 तथा HSV-2 में कम से कम 74 जीन (अथवा मुक्त-पठन ढांचे, ORFs) जीनोम के अन्दर पाए जाते हैं, यद्यपि, जीन समूहन के बारे में किए गए आकलन के अनुसार लगभग 84 विशिष्ट प्रोटीन कोडिंग जीन 94 अनुमानित ORFs द्वारा होते हैं। ये जीन विषाणु के कैप्सिड, टेग्युमेंट तथा एनवेलप के निर्माण में शामिल अनेक प्रकार के प्रोटीनों के कूट बनाते हैं और साथ ही विषाणु के प्रतिकृति तथा संक्रामकता को नियंत्रित करते हैं। ये जीन और उनके कार्य नीचे दी गई तालिका में संक्षिप्त रूप में दर्शाए गए हैं।
HSV-1 तथा HSV-2 के जीनोम जटिल होते हैं और उनमें दो विशिष्ट क्षेत्र पाए जते हैं जिन्हें दीर्घ विशिष्ट क्षेत्र (UL) तथा लघु विशिष्ट क्षेत्र (US) कहते हैं। 74 ज्ञात ORFs में से UL में 56 विषाणु-जीन होते हैं जबकि US में केवल 12 विषाणु होते हैं। HSV जीनों का प्रतिलिपिकरण संक्रमित परपोषी के RNA पोलिमेरेज II द्वारा उत्प्रेरित होता है। ठीक बाद वाले आरंभिक जीन, जो ‘पूर्व ’ एवं ‘विलंबित ’ की अभिव्यक्ति को नियंत्रित करने वाले प्रोटीनों के कूट निर्मित करते हैं, संक्रमण के बाद सबसे पहले अभिव्यक्त होते हैं। आरंभिक अभिव्यक्ति के बाद DNA प्रतिकृति तथा कुछ एनवेलप ग्लाइको प्रोटीनों के निर्माण में शामिल एंजाइमों का संश्लेषण होता है। विलंबित जीनों की अभिव्यक्ति अंत में होती है। जीनों का यह समूह मुख्य रूप से उन प्रोटीनों के कूट बनाते हैं जो विरियन कण का निर्माण करते हैं।
(UL) के पांच प्रोटीनों द्वारा विषाणु कैप्सिड UL6, UL18, UL35, UL38 तथा मुख्य कैप्सिड प्रोटीन UL19 का निर्माण किया जाता है।
अष्टम भाव
ज्योतिष में जीवन के दो पहलुओं का विवरण मिलता है, प्रथम पहलू के अन्दर जीवन का चढाव और दूसरे पहलू में जीवन का उतराव कहा गया है। प्रथम पहलू की संज्ञा कुंडली के प्रथम भाव से सप्तम भाव तक मानी जाती है, इस पहलू तक जीवन की शुरुआत से लेकर परिवार पराक्रम इतिहास शिक्षा संतान सेवा विवाह तक विवरण कह अगया है। दूसरा पहलू अष्टम भाव से बारहवें भाव तक माना गया है। अष्टम भाव जान जोखिम अपमान मृत्यु आदि के रूप में कथित है।
विसर्पिका सिम्प्लैक्स विषाणु
कोशिका में प्रवेश
HSV का परपोषी की कोशिका में प्रवेश की प्रक्रिया के दौरान अनेक ग्लाइकोप्रोटीनों की, आवरण में बन्द विषाणु के पृष्ठ पर ग्राहियों के साथ, अंतर्क्रिया होती है। विषाणु कण को घेरे रहने वाला आवरण (एनवेलप) जब कोशिका पृष्ठ पर विशिष्ट ग्राहियों के संपर्क में आता है तो परपोषी की कोशिका झिल्ली के साथ संलयित हो जाता है और एक द्वारा अथवा छिद्र का निर्माण करता है जिससे होकर विषाणु परपोषी की कोशिका में प्रवेश करता है।
आनुवंशिक टीका
विषाणु कैप्सिड के कोशिकीय कोशिकाद्रव्य में प्रवेश करने के बाद यह कोशिकीय केंद्रक में हस्तांतरित कर दिया जाता है। केंद्रक पर स्थित केंद्रक प्रवेश छिद्र (nuclear entry pore) से संलग्न होने के बाद, कैप्सिड पोर्टल के जरिए कैप्सिड अपनी DNA सामग्री अस्वीकार कर देता है। कैप्सिड पोर्टल का निर्माण पोर्टल प्रोटीन के 12 प्रतियों, UL6 से होता है, जो एक रिंग के रूप में व्यवस्थित रहता है; जिसमें एमीनो अम्ल का ल्युसिन ज़िपर क्रम समाहित होता है, जो उन्हें एक-दूसरे से चिपकने की अनुमति देता है। प्रत्येक आइकोसैहेड्रल कैप्सिड (icosahedral capsid) में एक एकल पोर्टल होता है, जो एक शीर्ष पर स्थित रहता है। DNA, कैप्सिड से एक एकल रैखिक खंड में बाहर निकलता है.
प्रतिरक्षी अपवंचन
HSV, कोशिका सतह पर उपस्थित प्रतिजन के MHC वर्ग I के प्रतिरक्षी तंत्र की उपस्थिति के साथ इंटरफेस के जरिए अपवंचित हो जाता है। यह HSV द्वारा ICP-47 के स्राव से प्रेरित TAP परिवाहक के अवरोधन के जरिए संपन्न होता है। TAP, कोशिका सतह पर CD8+ CTLs द्वारा पहचाने जाने हेतु गॉल्जी उपकरण होकर परिवहित किए जाने से पूर्व, MHC वर्ग I अणु की अखंडता को बनाए रखता है। CTL हेतु साइटोसोलिक प्रोटीन के अभिग्रहण को रोककर, ICP-47 इस अखंडता को अव्यवस्थित करता है और इस प्रकार CTL विनाश से बच निकलता है।
प्रतिकृति
किसी कोशिका के संक्रमण के पश्चात, त्वरित आरंभिक (इमीडिएट-अर्ली), आरंभिक (अर्ली) तथा विलंबित (लेट) नामक विसर्पिका विषाणु प्रोटीनों का निर्माण होता है। विसर्पिका विषाणु कुल के एक अन्य सदस्य, कैपोसी सार्कोमा-संबद्ध विसर्पिका विषाणु (Kaposi's sarcoma-associated herpesvirus) पर प्रवाह साइटोमीट्री के प्रयोग द्वारा किए शोध से एक अतिरिक्त अपघट्य चरण, डिलेड-लेट की संभावना का संकेत मिलता है। अपघट्य संक्रमण के ये चरण, विशेषकर लेट लाइटिक, विलंबता चरण से भिन्न होता है। HSV-1 की स्थिति में विलम्बता के दौरान कोई प्रोटीन उत्पाद नहीं मिलता, जबकि वे अपघट्य चक्र के दौरान देखे जाते हैं।
आरंभिक प्रतिलिपीकृत प्रोटीनों का उपयोग विषाणु के आनुवंशिक प्रतिकृति के नियंत्रण में होता है। कोशिका में प्रवेश करने पर, एक α-TIF प्रोटीन विषाणु कण से जुड़ता है तथा त्वरित-आरंभिक प्रतिलिपी में मदद करता है। वायरन होस्ट शटऑफ प्रोटीन (VHS or UL41), विषाणु प्रतिकृति के लिए अत्यंत महत्वपूर्ण होता है। यह एंजाइम मेजबान में प्रोटीन के संश्लेषण को रोकता है, मेजबान mRNA को विखंडित करता है, विषाणु प्रतिकृति में मदद करता है, तथा विषाणु प्रोटीन की आनुवंशिक अभिव्यक्ति को नियंत्रित करता है। विषाणु जीनोम शीघ्र ही केंद्रक की ओर गमन करता है, पर VHS प्रोटीन कोशिकाद्रव्य में ही रहता है।
विलंबित प्रोटीनों का प्रयोग कैप्सिड के निर्माण में होता है तथा ये विषाणु की सतह के अभिग्राहक होते हैं। जीनोम, कोर तथा कैप्सिड समेत विषाणु कणों की पैकेजिंग कोशिका के केंद्रक में होती है। यहां विषाणु जीनोम के कंकेटेमर (concatemers) विदलन द्वारा पृथक कर दिए जाते हैं तथा पूर्व-निर्मित कैप्सिड पर स्थित हो जाते हैं। HSV-1 में प्राथमिक तथा द्वितीय एनवेलपमेंट की एक प्रक्रिया होती है। प्राथमिक एनवेलप की प्राप्ति कोशिका की आंतरिक झिल्ली में मुकुलन द्वारा होती है। यह तब बाह्य कोशिकीय झिल्ली के साथ जुड़ता है, जहां कोशिकाद्रव्य में नग्न कैप्सिड मुक्त होता है। विषाणु अपना अंतिम एनवेलप की प्राप्ति कोशिकाद्रव्यी रिक्तिकाओं के मुकुलन द्वारा प्राप्त करती है।
प्रसुप्त संक्रमण
HSVs एक सुप्त किंतु निरंतर रूप में मौजूद रहता है, जिसे प्रसुप्त संक्रमण कहते हैं, विशेषकर तंत्रिकीय गंडिका (गैंग्लिया) में. HSV-1 प्रायः ट्रायजेमिनल गैंग्लिया को संक्रमित करता है, जबकि HSV-2 सैक्रल गैंग्लिया को संक्रमित करता है, पर यह पृथक्करण संपूर्ण नहीं होता। किसी कोशिका के प्रसुप्त संक्रमण के दौरान HSVs, लेटेंसी एसोसिएटेड ट्रांसक्रिप्ट (LAT) RNA से जुड़ी प्रसुप्तावस्था को अभिव्यक्त करता है। LAT को मेज़बान कोशिका के नियंत्रक के रूप में जाना जाता है तथा यह कोशिका की प्राकृतिक मृत्यु क्रियाविधियों में हस्तक्षेप करता है। मेजबान कोशिकाओं को बरकरार करते हुए, LAT अभिव्यक्ति विषाणुओं का एक भंडारण स्थल संरक्षित करता है, जो उन्हें अगले संक्रमण के लिए पुनरावृत्ति की अनुमति देता है।
तंत्रिकाओं में पाया जाने वाला प्रोटीन विसर्पिका विषाणु DNA के साथ बंध सकता है तथा प्रसुप्तावस्था को नियंत्रित करता है। विसर्पिका विषाणु DNA में एक प्रोटीन ICP4 के लिए एक जीन समाहित रहता है, जो HSV-1 में अपघट्य संक्रमण से संबद्ध होता है। ICP4 के जीन के चारों ओर घिरे तत्त्व एक प्रोटीन के साथ बंधते हैं, जिसे मानव तंत्रिकीय प्रोटीन, ‘न्युरोनल रेस्ट्रिक्टिव साइलेंसिंग फैक्टर’ (NRSF) या ‘ह्युमैन रिप्रेसर एलीमेंट साइलेंसिंग ट्रांस्क्रिप्शन फैक्टर’ (REST) कहते हैं। विषाणु DNA तत्त्वों के साथ बंधने पर, इस जीन से प्रतिलिपी की पहल को रोकने के लिए ICP4 जीन क्रम के ऊपर हिस्टोन डीएसीटालाइज़ेशन होता है, जिससे अपघट्य चक्र में शामिल अन्य विषाणु की प्रतिलिपी रुक जाती है। अन्य HSV प्रोटीन ICP4 प्रोटीन संश्लेषण के निषेध को मुक्त करता है। ICP0, ICP4 जीन से NRSF को अपघटित करता है और इस प्रकार विषाणु DNA को निष्क्रिय बनाता है।
अन्य बीमारियों, जैसे जुकाम तथा इंफ्लुएंजा, दाद, भावनात्मक तथा शारीरिक तनाव, तेज धूप का संपर्क, जठरीय परेशानियां या चोट एवं मासिक-धर्म द्वारा विषाणु को पुनःसक्रिय किया जा सकता है।
उपचार तथा टीका विकास
विसर्पिका सिम्प्लेक्स विषाणु के उपचार हेतु अधिक जानकारी के लिए विसर्पिका सिम्प्लेक्स देखें।
विसर्पिका विषाणु जीवन भर के लिए संक्रमण उत्पन्न करता है तथा विषाणु को वर्तमान में शरीर से उन्मूलित नहीं किया जा सकता. उपचार में प्रायः शामिल हैं सामान्य-उद्देश्य वाली विषाणुरोधी दवाइयां जो विषाणु प्रतिकृति में हद्तक्षेप करती हैं, जिससे प्रकोप से संबंधित नुकसान की शारीरिक गंभीरता कम होती है तथा अन्य व्यक्तियों में संचरण की संभावना कम हो जाती है। कमजोर आबादी वाले रोगियों के अध्ययन में यह संकेत मिला कि एसाइक्लोविर, वैलासाइक्लोविर जैसे विषाणुरोधियों के दैनिक प्रयोग से HSV-2 की 60-80% तक कमी हो सकती है तथा HSV-2 के संचरण का खतरा आधा हो सकता है।
प्रयोगशाला शोध ने संकेत दिया है कि यौन विसर्पिका के लिए घृत कुमारी (अलो-वेरा) प्रभावी हो सकती है।
टीके पर शोध जारी है। एक विकासवादी प्राचीन संबंध के दौरान मानव मेजबानों के प्रति HSVs के अनुकूलनों से अब तक एक प्रभावी टीके के विकास के प्रयासों को झटका लगा है। वर्तमान समय में विकसित किया जा रहा एक सबसे उल्लेखनीय टीका है इम्म्युनो VEXHSV2, जो Biovex से निर्मित है।
धर्मनिरपेक्षीकरण
धर्मनिरपेक्षीकरण समाज का, धार्मिक मूल्यों व संस्थानों के साथ क़रीबी तादात्म्य से, गैरधार्मिक मूल्यों व धर्मनिरपेक्ष संस्थानों की ओर प्रतिवर्तन हैं।
सातत्य सिद्धान्त
विचारों के इतिहास के सन्दर्भ में, सातत्य सिद्धान्त (continuity thesis) की परिकल्पना है कि मध्यकाल, पुनर्जागरण काल तथा आधुनिक काल के आरम्भिक चरणों के बीच बौद्धिक दृष्टि से कोई मूलभूत असातत्य नहीं है। इस प्रकार यह सिद्धान्त पुनर्जागरण के बाद किसी वैज्ञानिक क्रान्ति होने की बात को एक मिथक मानता है।
सातत्य सिद्धान्त के समर्थकों में दुहेम (Pierre Duhem), सार्तों (George Sarton), जोहान हिंगिजा (Johan Huizinga), फ्रैंकलिन (James Franklin ), पस्नौ (Robert Pasnau), ग्राहम (Angus Charles Graham ), सलिबा (George Saliba), ग्राण्ट (Edward Grant ), हैटफिल्ड (Gary Hatfield) और अरुण बाला आदि प्रमुख हैं।
कंबोडिया में बारूदी सुरंगें
कंबोडिया दक्षिण पूर्व एशिया में स्थित एक देश है।   जिसकी प्रमुख समस्या ग्रामीण क्षेत्रों में बारूदी सुरंगों है। जो कि तीन दशकों से चले आए युद्धो का परिणाम है। जिसके कुप्रभाव कंबोडियाईन लोगों मे देखें जा सकते हैं। यहां करीब ४०००० अपंग लोग हैं जो कि इन्हीं बारूदी सुरंगों की वजह से है। अपंग लोग कि यह दर विश्व में उच्चतम दरो में एक हैं। कम्बोडियन माइन एक्शन सैंटर (CMAC) का अनुमान है कि कंबोडिया में चार से छह लाख बारूदी सुरंगों की खाने तथा ऐसे बिना फटे टुकड़े हो सकती है।
चीनीयों द्वारा बनाए गए बारूदी सुरंगों को कंबोडिया में कम्बोडियन गुटों (लोन नोल, खमेर रूज, हेंग समरीन और हुन सेन शासनों, तथा कमपुचिया के लोकतांत्रिक गठबंधन की सरकार द्वारा रखा गया था जिन्हें अंतरराष्ट्रीय समर्थन से संयुक्त राष्ट्र की सीट को १९८० के दशक तक बनाए रखा) द्वारा १९७० से १९८० के दशक में सिविल युद्ध के दौरान कंबोडिया में रखे गए थे। यह पूरे देश के सभी क्षेत्रों में रखे गए थे। कंबोडियाई लोगों की एक आम समस्या यह है कि एन्टी पर्सनल माइन को लगाने वाले भी यह भुल जाते कि उन्हें कहां लगाया गया था।
दुर्घटना दरों
जून २०१७ के कंबोडियान माइन विक्टीम इन्फोर्मेशन सर्विस (CMVIS) के हताहत आंकड़े यह दर्शाते हैं कि कंबोडिया दुनिया के बारूदी सुरंगों से हताहत होने वाले लोगों की गिनती २०१० जो की हताहत दर में सबसे ज्यादा है। नवंबर २०१७ तकके आंकड़े दर्शाते हैं कि २०१३ में हताहतों की संख्या १११ थी, जिसमें २२ लोगों को मृत्यु और ८९ घायल हो गए । एक-तिहाई हताहतों की संख्या बच्चों की है, और उनमें से अधिकतर लड़के थे। आंकड़े के अध्ययन यह दिखा रहा है कि महिलाओं की अपेक्षा पुरुषों और लड़कों के इन विस्फोटकों के साथ खेलने तथा जांच में अधिक रुचि रही हैं. बारूदी सुरंगों से पीड़ितों जीवित पुरुषों की संख्या ८७ % हैं जिनमें से १५ साल से अधिक के पुरुष है, जिनकी औसतन आयु २८ वर्ष है ।  अफगानिस्तान, में ७३% पुरुष जिनकी आयु १६ से ५० और २०% शिकार बच्चे हैं
"आई सी आर सी के आंकड़े बताते है कि केवल २५% बारूदी सुरंग से पीड़ितों ६ घंटे के भीतर  अस्पताल पहुंच पाते हैं। १५% पीडित लोगों को अस्पताल  पहुचने में ३ दिन लग जाते हैं।  २०१६ की पहली छमाही के दौरान बारूदी सुरंग की घटनाओं में मारे गए लोगों की संख्या लगभग दोगुनी हो गई है, जो कि २०१५ के ११ की तुलना में २० मौतें है जबकि इस दौरान चोटों कि संख्या में गिरावट आई लगभग आधे से ५५ के जगह २९।
इमरान अब्बास नक़वी
इमरान अब्बास नक़व एक पाकिस्तानी अभिनेता हैं, जो बॉलीवुड आदि फिल्में कर चुके हैं।
चक शाहबेग उर्फ रामपुर दादी गाँव, फूलपुर (इलाहाबाद)
चक शाहबेग उर्फ रामपुर दादी फूलपुर, इलाहाबाद, उत्तर प्रदेश स्थित एक गाँव है।
राज्य धर्म
एक राज्य धर्म (स्थापित धर्म या आधिकारिक धर्म) एक ऐसा धर्म या पंथ है जिसे आधिकारिक तौर पर एक सम्प्रभु राज्य द्वारा अनुमोदित किया जाता है। एक आधिकारिक धर्म वाला राज्य (जिसे स्वीकारोक्ति राज्य के रूप में भी जाना जाता है), जबकि धर्मनिरपेक्ष नहीं है, जरूरी नहीं कि वह एक धर्मतंत्र हो। राज्य के धर्म एक धर्म के आधिकारिक या सरकार द्वारा स्वीकृत प्रतिष्ठान हैं, लेकिन राज्य को धर्म के नियंत्रण में होने की आवश्यकता नहीं है (जैसा कि एक धर्मतंत्र में) और न ही राज्य द्वारा स्वीकृत धर्म राज्य के नियंत्रण में होना चाहिए।
मध्य पूर्व में, मुख्य रूप से मुस्लिम आबादी वाले अधिकांश राज्यों में इस्लाम उनके आधिकारिक धर्म के रूप में है, हालांकि नागरिकों के दैनिक जीवन पर धार्मिक प्रतिबंधों की डिग्री देश के अनुसार भिन्न होती है। सउदी अरब के शासक धर्मनिरपेक्ष और धार्मिक दोनों शक्तियों का उपयोग करते हैं, जबकि ईरान के धर्मनिरपेक्ष राष्ट्रपति 1979 की इस्लामी क्रांति के बाद से धार्मिक अधिकारियों के निर्णयों का पालन करने वाले हैं। तुर्की, जिसमें मुस्लिम-बहुल आबादी भी है, अतातुर्क के सुधारों के बाद एक धर्मनिरपेक्ष देश बन गया, हालांकि उसी समय की रूसी क्रांति के विपरीत, इसका परिणाम राज्य नास्तिकता को अपनाने में नहीं हुआ।
समकालीन समाज में राज्य द्वारा नागरिकों पर एक आधिकारिक राष्ट्रीय धर्म जिस हद तक थोपा जाता है, वह काफी भिन्न होता है; सउदी अरब में उच्च से न्यूनतम या डेनमार्क, इंग्लैण्ड, आइसलैण्ड और यूनान के रूप में बिल्कुल भी नहीं।
ग़नीमत
ग़नीमत (अरबी:غنيمة,गनीमत) अरबी शब्द ग़नी (सम्पन्नता) से बना है, ऐसा माल को कहते हैं जिसके प्राप्त होने से ग़नी अर्थात अमीर या खुश हाल हो जायें। इस्लाम धर्म में पराक्रम और विजय के बल युद्ध में पराजित दुश्मन के जीते गये या उसके छोड़ के भाग जाने पर जो कुछ क़ब्ज़े में आता है उसके लिए प्रयोग किया जाता है।
विवरण
इस्लाम धर्म में ग़नीमत को 'माले ग़नीमत' भी कहते हैं।
क़ुरआन में उल्लेख
(सूरा) अल-अनफ़ाल : क़ुरआन का 8 वां अध्याय की 41 वां आयत में:
और जान[1] लो कि तुम्हें जो कुछ ग़नीमत में मिला है, उसका पाँचवाँ भाग अल्लाह तथा रसूल और (आपके) समीपवर्तियों तथा अनाथों, निर्धनों और यात्रियों के लिए है, यदि तुम अल्लाह पर तथा उस (सहायता) पर ईमान रखते हो, जो हमने अपने भक्त पर निर्णय[2] के दिन उतारी, जिस दिन, दो सेनायें भिड़ गईं और अल्लाह जो चाहे, कर सकता है।
अल्लाह ने जो धन दिलाया है अपने रसूल को इस बस्ती वालों से, वह अल्लाह, रसूल, (आपके) समीपवर्तियों, अनाथों, निर्धनों तथा यात्रियों के लिए है; ताकि वह (धन) फिरता न रह जाये तुम्हारे धनवानों के बीच और जो प्रदान कर दे रसूल, तुम उसे ले लो और रोक दें तुम्हें जिससे, तुम उससे रुक जाओ तथा अल्लाह से डरते रहो, निश्चय अल्लाह कड़ी यातना देने वाला है। (क़ुरआन 59:7)
इन्हें भी देखें
महर
वक्कोम मजीद
अब्दुल मजीद् (मलयालम: അബ്ദുൽ മജീദ്; 20 दिसंबर 1909 - 10 जुलाई 2000) बेहतर रूप में जाना वक्कम मजीद भारतीय स्वतंत्रता आन्दोलन के अग्रिम पंक्ति के सेनानी और त्रावणकोर-कोचीन राज्य विधानसभा के पूर्व सदस्य था। बीसवीं सदी में केरल के सामाजिक और राजनीतिक दायरे में वह एक असाधारण राजनेता था। एक महान राष्ट्रवादी, उस्का राजनीति आंतरिक मूल्य आधारित, धर्मनिरपेक्ष और मानवीय थे।
प्रारंभिक जीवन और परिवार
वक्कम मजीद का जन्म त्रावणकोर राजसी राज्य (दक्षिण भारत के वर्तमान केरल) के वक्कम गांव में एक कुलीन मुस्लिम परिवार (पून्तरान विलाकम) में २० दिसम्बर १९०९ को हुआ था। वह प्रसिद्ध समाज सुधारक और पत्रकार वक्कम अब्दुल खादर मौलवि के भतीजे था। उनके पिता का नाम सयिद मुहम्मद और माँ का नाम मुहम्मद बीवि था। मजीद्, मुहम्मद बीवि और सयिद मुहम्मद के चार बेटो में सबसे बड़े थे। उनके भाइयों के नाम मुहम्मद अब्दुल लतीफ़ और उनके बहन का नाम सफ़िया बीबी था।
ऐलात
ऐलात या ईलात (इब्रानी: אֵילַת, इलात, अरबी: أُمّ ٱلرَّشْرَاش‎; उम्म रशराश), लाल सागर के उत्तरी सिरे (जिसे इस्राइल में इज़राइल में खाड़ी और जॉर्डन में अकाबा की खाड़ी के नाम से जाना जाता है), पर स्थित इस्राइल का दक्षिणतम शहर का। 52,299 की जनसंख्या वाला यह शहर एक व्यस्त बंदरगाह और पर्यटन स्थल भी है जो घरेलू और अंतर्राष्ट्रीय पर्यटकों के बीच बहुत लोकप्रिय है।
अराबाह के दक्षिणी छोर पर स्थित ऐलात, दक्षिणी नेगेव रेगिस्तान का हिस्सा है। यह दक्षिण में मिस्र के तबा गांव और पूर्व में जॉर्डन के अकाबा बंदरगाह से घिरा है जबकि इसके दक्षिण-पूर्व में खाड़ी के पार सऊदी अरब का हक़्ल स्थित है।
ऐलात की शुष्क रेगिस्तानी जलवायु और कम आर्द्रता को इसकी एक गर्म समुद्र से निकटता संतुलित करती है। गर्मियों में तापमान अक्सर 40 °C और सर्दियों में 21 °C से अधिक हो जाता है, जबकि पानी का तापमान 20 and 26 C के बीच बना रहता है। ऐलात में औसतन एक वर्ष में 360 दिन धूप खिली रहती है।
सिमली-मुरारपुर गाँव, पटना ग्रामीण (पटना)
सिमली-मुरारपुर पटना ग्रामीण, पटना, बिहार स्थित एक गाँव है।
धर्मनिरपेक्षीकरण (चर्च सम्पत्ति)
धर्मनिरपेक्षीकरण राज्य द्वारा चर्च की ज़मीन या सम्पत्ति की ज़ब्ती है।
दुःशला
दुःशला दुर्योधन की बहन थी जिसका विवाह सिन्धु एवम सौविरा नरेश जयद्रथ से हुआ था जिसका वध अर्जुन द्वारा कुरुक्षेत्र में किया गया। दुःशला के पुत्र का नाम सुरथ था। जब अर्जुन कुरुक्षेत्र युद्ध के बाद युधिष्ठिर द्वारा आयोजित अश्वमेध यज्ञ के परिणाम स्वरुप प्राप्त होने वाले कर को लेने सिन्धु पहुचे तो दु:शला के पौत्र से उनका युद्ध हुआ अर्जुन ने सदा दुर्योधन की बहन को अपनी बहन माना अतः वे अपनी बहन के पौत्र और सुरथ के पुत्र को जीवन दान दे कर सिन्धु को छोड़ आगे बढ़ गए।
अल्फाज़ीरो
अल्फाज़ीरो (अंग्रेज़ी: AlphaZero) एक कम्प्यूटर प्रोग्राम है जो शतरंज, गो और शोगि खेल सकते हैं। यह गूगल डीपमाइंड का आविष्कार है। ५ दिसम्बर २०१७ को यह स्टॉक्फिश नामक शतरंज प्रोग्राम को एक टूर्नामेन्ट में पराजित किया। सौ खेलों में से अल्फाज़ीरो २८ जीता, ७२ ड्रॉ किया और ० हारा। डीपमाइंड अल्फाज़ीरो की क्षमताओं के बारे में एक वैज्ञानिक पत्र arxiv.org वेबसाइट में प्रकाशित किया। इसमें टूर्नमेनट से दस चयनित खेल भी शामिल है।
कू ण, पाटी तहसील
कू ण, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
करतल कमल कमल दल नयन
करतल कमल कमल दल नयन (असमिया: কৰতল কমল কমল দল নয়ন) असम के प्रख्यात कवि, समाज सुधारक, दार्शनिक तथा धार्मिक मार्गदर्शक श्रीमन्त शंकरदेव द्वारा रचित एक कविता है। इस कविता में भगवान विष्णु के रूप का वर्णन किया गया हैं, जो अपने कर, अर्थात हाथ में कमल थामे रखते हैं, और जिनकी आंखें भी कमल सदृश हैं। श्रीमन्त शंकरदेव के वैष्णव एकशरण धर्म में भगवान विष्णु को विशेष महत्व प्रदान किया जाता है।
लेखन
'करतल कमल' असमिया साहित्य मे एक विशेष स्थान रखता हैं, क्योंकि यह श्रीमंत शंकरदेव के पेहले कवितओं मे से एक हैं, जिनके साहित्य कर्म ने बाद में असम के समाज व्यवस्था को पूर्णतः परिवर्तित करके रख दिया।
श्रीमंत शंकरदेव ने गुरु माधव कंदलि के पास अपनी शिक्षा आरम्भ की थी। 'करतल कमल' रचना करने से पूर्व उनको केवल स्वर वर्ण (अ, आ आदि) और व्यंजन वर्ण (क, ख आदि) सिखाए गए थे। अपने शिक्षा के प्रारंभिक काल मे रहे शंकरदेव को उस समय स्वरचिह्नो की, अर्थात मात्राओं की शिक्षा नही दी गई थी। इसके बावजूद श्रीमंत शंकरदेव ने यह कविता लिखी थी अपनी साहित्यिक कला का प्रकाश करते हुए। इसी कारण से, इस कविता में किसी भी स्वरचिह्न या मात्रा का प्रयोग नही हुआ है। शंकरदेव ने १२ वर्ष की आयु में कविता लिखी थी।
असमिया लिपि में
কৰতল কমল কমল দল নয়ন। ভব দব দহন গহন-বন শয়ন ॥ নপৰ নপৰ পৰ সতৰত গময়। সভয় মভয় ভয় মমহৰ সততয়॥ খৰতৰ বৰ শৰ হত দশ বদন। খগচৰ নগধৰ ফনধৰ শয়ন॥ জগদঘ মপহৰ ভৱ ভয় তৰণ। পৰ পদ লয় কৰ কমলজ নয়ন॥
देवनागरी लिपि में
करतल कमल कमल दल नयन।
भवदव दहन गहन वन शयन॥
नपर नपर पर शततर गमय।
सभय मभय भय ममहर शततय॥
खरतर वरसर हतदश वदन।
खगचर नगधर फनधर शयन॥
जगदघ मपहर भवभय तरण।
परपद लयकर कमलज नयन॥
ललित कला
सौंदर्य या लालित्य के आशय से व्यक्त होने वाली कलाएँ ललित कला (Fine arts) कहलाती हैं। अर्थात् वह कला जिसके अभिव्यंजन में सुकुमारता और सौंदर्य की अपेक्षा हो और जिसकी सृष्टि मुख्यतः मनोविनोद के लिए हो। जैसे गीत, संगीत, नृत्य, नाट्य, तथा विभिन्न प्रकार की चित्रकला
या ललित कला वह कला है जो कलाकार एवं दर्शक के अन्तर्मन को स्पर्श कर मन को मुग्ध करती है।
भरत नाट्यम
तमिलनाडु में प्रसिद्ध यह नृत्य पहले पहल आडल, कूलू, दासियाट्टम, चिन्नमेलम आदि नामों से जाना जाता था। इस नृत्य में भरतमुनि कृत नाट्यशास्त्र में वर्णित प्रणालियों का शुद्ध अनुकरण होने के कारण इसे 'भरतनाट्यम्‌' कहने लगे। भरत शब्द ही भाव, राग और ताल के संयोग को सूचित करता है। यह नाट्य तांडव, लास्य दो प्रकार के हैं। शिवजी द्वारा तंडु नामक भूतगण को प्रदत्त तांडव तथा पार्वती देवी से प्रदत्त लास्य है। अलग अलग रहनेवाली तथा शृंगार के आधार धरकर विकसित होनेवाली भावभूमिकाओं का अभिनय ही लास्य के रूप में वर्णित है।
यह नृत्य अत्यंत प्राचीन माना जाता है। सिंधु घाटी सभ्यता के अवशेष रूप में मिली हुई वस्तुओं में एक नर्तकी की प्रतिमा है। तमिल के पंचमहाकाव्यों में श्रेष्ठ शिप्पधिकारम में भी हम इस नाट्यप्रणाली का उल्लेख पाते हैं। यह प्रणाली केवल दक्षिण भारत में ही प्रचलित नहीं थी, अपितु उत्तर भारत में भी एक काल में यह प्रचलित थी। प्रमाणस्वरूप हम उत्तर भारत के अनेक भग्न शिलाखंडों में इस नृत्यप्रणाली का प्रतिपादन पाते हैं। आज सांस्कृतिक नवजागरण के इस युग में पाश्चात्य देशों का ध्यान भरतनाट्यम की ओर आकृष्ट हुआ है।
भरतनाट्यम में एक ही नर्तकी के अश्रुप्रवाह, नयनमार्जन, हस्ताभिनय आदि से भावों का प्रतिपादन करने के कारण इसमें कलात्मकता अधिक विकासशील हो पाई है। भरत के द्वारा वर्णित गतिविधि, ग्रीवा-चालन-विधि आज भी व्यापक रूप से भरतनाट्यम में प्रचलित हैं। उनके द्वारा वर्णित हस्ताभिनय ही आज के हस्ताभिनय का आधार है। भरतनाट्यम के संबंध में प्राप्त होनेवाला प्राचीन ग्रंथ अभिनयदर्पण ही, जो नदिकेश्वर रचित माना जाता है, आज के नर्तनाचार्यों का आधारग्रंथ है।
इन नृत्यप्रणाली में पहले पुष्पांजलि, फिर मुखशाली, फिर शुद्ध यति नृत्य, शब्दशाली, सूडादि शब्द नृत्त, शब्दसूड, फिर अनेक प्रकार के गीतों का अभिनय, फिर प्रबंध नर्तन तथा अंत में सिंधुतरु ध्रुवपद आदि का क्रम रखा गया है। यह नाट्य कविता, अभिनय, रस, राग आदि का सम्मिश्रित रूप है जो क्रमश: यजु:, साम, अथर्वण वेदों का सार तथा धर्म, अर्थ काम, मोक्ष को प्रदान करनेवाला माना जाता है। आजकल इस नृत्यप्रणाली का प्रचलन व्यापक हो गया है। राग, ताल, अभिनय, नृत्त, चित्रकारी, शिल्पकला आदि से युक्त इस कला का संपोषण इसकी वारीकियों की ओर विशेष ध्यान देते हुए बड़ी श्रद्धा के साथ हो रहा है।
भागवत नाट्य नाटक या भागवत्‌ मेल नाट्य नाटक
नाट्य नाटकों में यह एक प्रकार का है जो बहुत ही श्रेष्ठ माना जाता है। इन नाटकों का अभिनय प्राय: पुरुषों के द्वारा ही होता है। गणपति, नरसिंह इत्यादि देवों की मुखाकृतियाँ होती है जिनकी पूजा नट नित्य किया करते हैं और नाट्य काल में व्रत धारण करते हैं। ये नाटक बहुधा मंदिरों में ही खेले जाते हैं, अन्यत्र नहीं।
नाटक के प्रारंभ में मंगलाचरण गाया जाता है। बाद में कोणाँगीदा सर नामक विदूषक रंगमंच में प्रवेश करता है। नाटककार की विशेषताएँ और नाटक का लक्ष्य ओरडिसिंधु (एकाक्षर छंद) में गाए जाते हैं।
इसके बाद पात्रप्रवेश होता है, प्रवेश तरु गाए जाते हैं। तंचावूर जिला के मेरटूर, उल्लुक्काडु, शूलमंगलम्‌ शालियमंगलम्‌ आदि जगहों में यह नृत्यपद्धति प्रचलित है। आंध्रप्रदेश के कूचिपुडी नामक गाँव में भी नरसिंह जयंती महोत्सव के समय यह नृत्य होता है।
सदिर
इसका नर्तन प्राय: एक अथवा दो स्त्री पात्रों द्वारा होता है। यह नर्तन पहले प्राय: देवदासियों से ही कराया जाता था।
पल्लु
स्त्री और पुरुष सम्मिलित रूप से यह नृत्य करते है। इसमें बहुधा ग्रामीण गीतों की ही प्रधानता होती है।
कथकली
इसका अर्थ ही कथाप्रधान है। यह नृत्य प्राचीन कालीन नाट्य सम्प्रदायों एवं देवी देवताओं की पूजनपद्धति से जनित माना जाता है। मुडियेट्टु, भगवती पाट्टु, काली आट्टम, तूकुआदि - ये नृत्य आर्यों के आगमन के पूर्व स्थित अनार्यों के आचारविचार को प्रतिबिंबित करनेवाले हैं। मूक अभिनय, धार्मिकता, तंत्र मंत्र, विचित्र भूषा, युद्ध, रक्तप्रवाह, आदि रूढ़िबद्ध होकर रंगमंच में प्रदर्शित किए जाते हैं। ये इस नृत्य की विशेषताएँ हैं। यह नाटक केरल के शाक्य लोगों से ही अधिक प्रचलित हुआ। तमिल महाकाव्यों में श्रेष्ठ शिलप्पधिकारम्‌ में भी इस नृत्य का उल्लेख है। संस्कृत नाटकों का अंश कूडियाट्टम से अभिनयादि विशेष अंग कथकली में लिया गया है। शाक्यों के आंगिक अभिनय, उनकी मुद्राएँ, भावाभिनय, रंगमंच की रूढ़ियाँ इत्यादि कथानुसार अपनाई गई हैं।
कथकली में जो रंग काम में लाए जाते हैं उन रंगों का विशेष अर्थ होता है। इस नृत्य में प्रयुक्त होनेवाली हर चीज विशेष अर्थसूचक होती है, जैसे हरा रंग दैवी गुणों का सूचक, काला रंग राक्षसी प्रवृत्तियों का सूचक माना जाता है।
केरल में ज्यों ज्यों इस नृत्य का प्रचलन होने लगा त्यों त्यों केरल साहित्य का विकास हुआ।
कृष्णाट्टम
कथकली का ही अंश माना जाता है। इस नृत्यपद्धति के स्रष्टा थे राजा सामुद्रि। इसमें कृष्ण जीवन सबंधी कहानियों की प्रधानता होती है। इसके अलावा केरल में मोहिनीयाट्टम नामक नृत्य भी प्रचलित है। यह प्राय: स्त्रियों द्वारा ही किया जाता है।
कूच्चुप्पुडी
आंध्र प्रदेश में प्रचलित नृत्यपद्धति है। विजयवाड़ा के समीप का कूच्चुप्पुडी गाँव इस नृत्य का जन्मस्थान है। इसके स्रष्टा है सिद्धेंद्र योगी। इस नृत्य-प्रणाली में अभिनय, पद चालन और हस्तचालन अधिक है। इस नृत्य में पौराणिक कथांश ही अधिक होता है।
यक्षगानम्‌
यह कर्णाटक में प्रचलित एक पुरातन नृत्य प्रणाली है।
धातु एवं काष्ठ कला
प्रत्येक देश में तथा प्रत्येक युग में धातु एवं काष्ठ कला मानव सभ्यता के जीवन के अभिन्न उपकरण रहे हैं, जिनके प्रयोग द्वारा मनुष्य ने अपने जीवन को सहज, सुखी और संपन्न बनाने की चेष्टा की है। प्रागैतिहासिक काल से ही प्रकृति को विजयी अथवा प्रमोहित करने के लिए और जीवन में एक नियमित नियंत्रण लाने के लिए, भय से हो अथवा श्रद्धा से, जब मनुष्य ने अपने चारों ओर के वातावरण की ताल से अपने जीवन को संयोजित किया तो उसका यह प्रयत्न कला को केवल सुंदरता के लिए वरण करना न था बल्कि उसमें उसके जीवननिर्वाह और दैनिक क्रिया का लक्ष्य केंद्रित था। हम देखते है कि प्रस्तर युग, ताम्र युग और उसके बाद के युगों की कला इसी आदर्श और लक्ष्य पर आधारित है, न कि एक किसी अनुपयोगी वस्तु का केवल सौंदर्यपान करने के लिए। यही कारण है कि जहाँ एक ओर उनके द्वारा बने हुए दैनिक कार्यों में काम आनेवाली इन धातु और काष्ठ की वस्तुओं में भी उनके जीवन, धर्म और सामाजिक व्यवस्था की छाप स्पष्ट है, वहाँ दूसरी ओर इन्हीं वस्तुओं द्वारा हम उनमें निहित सुप्त सौंदर्य बोध की झाँकी भी पाते हैं।
धातु की अपेक्षा लकड़ी का प्रयोग बाद में हुआ होगा, ऐसा कहना ठीक नहीं जंचता। हाँ, यह अवश्य है कि लकड़ी कम टिकाऊ माध्यम होने के कारण उसमें उदाहरण हमें इतने प्राचीन नहीं प्राप्त होते, जितने धातु, हड्डी अथवा पत्थर में मिलते हैं। ऐतिहासिक युग की वास्तुकला, चाहे वह रहने का आवास हो, मंदिर, चैतन्य अथवा विहार हो इस बात की पुष्टि करती है कि इसके पूर्व यही सब चीजें लकड़ी में बनाई जाती रही होंगी। लोमस की कुटी, साँची के द्वार और खिड़की, अजंता की गुफाओं की बनावट इसका ज्वलंत प्रमाण हैं जो पत्थर में बनी होकर भी उनकी कल्पना और योजना लकड़ी के माध्यम पर ही आधारित है।
दैनिक जीवन की इन उपयोगी वस्तुओं का निर्माण यद्यपि ललित कला के लक्ष्य से नहीं हुआ, तथापि सामूहिक जीवन की कलाप्रियता का अंश इनमें हमें अवश्य दृष्टिगोचर होता है और यदि इन्हें कलात्मक वस्तुएँ कहा जाए तो भूल न होगी। सभ्यता के विकास के साथ साथ मानव ने यद्यपि अपनी निर्मित वस्तुओं में उपयोगी धारणा को नहीं छोड़ा पर हम देखते है कि उसकी कलाप्रियता ने अपनी प्रवाहशीलता द्वारा कुछ मात्रा में उन्हें ललित कला के सुंदर उपादान बना दिया है। यह केवल आधुनिक युग की ही देन है कि जहाँ कला एक ओर सामूहिक न होकर व्यक्तिगत हुई, दूसरी ओर उसकी उपयोगिता कला, कला के लिए हो, इस उद्देश्य को लेकर चली, यह दूसरी बात है कि इसी अनुपयोगी कला का प्रभाव भी हमारी उपयोगी वस्तुओं पर पड़ा और एक प्रकार से उसने सामूहिक रूप लिया। आज के वैज्ञानिक युग में यातायात के विकसित साधनों द्वारा कला का एक नवीन रूप अंतरराष्ट्रीयता भी सामने आ रहा है जहाँ किसी राष्ट्र की राजनीतिक, सामाजिक अथवा धार्मिक परिधियाँ टूट चुकी है और मानवता एक संयुक्त दृष्टिकोण में आबद्ध होकर भी, कला व्यक्तिगत मौलिकता को नहीं छोड़ पाई है क्योंकि मनोवैज्ञानिक विचारों से भी अभिभूत होकर व्यक्तिविशेष के अंतराल में सुप्त लालसाओं, कामनाओं और प्रतिरोधी आशंकाओं को भी अब कला के उपादानों की उचित सामग्री मान लिया गया है।
मोहनजोदाड़ो की नर्तकी की धातु की मूर्ति से उस काल की कला का स्तर, दृष्टिकोण एवं आवश्यक गुण हमें स्पष्ट परिलक्षित होते हैं और यदि हम बाद की धातु की मूर्तियों में देखें, जो दसवीं शताब्दी से प्रचुर मात्रा में बननी प्रारंभ हो गई थीं, तो नर्तकी उन सब गुणों से परिपूर्ण है जो एक उच्च कोटि की मूर्ति में होने चाहिए। नटराज की काँसे की मूर्ति की भावपूर्ण गतिशीलता में हम परंपरागत कला सौंदर्य के सब लक्षणों के साथ साथ आधुनिक मापदंडों द्वारा भी उसे सर्वगुण सम्पन्न पाते हैं। नैपाली तारा की मूर्ति की शात अर्धनयन निमीलित सौम्यता, उसके चारों ओर का अनावश्यक अलंकरण, जो धीरे धीरे बाद की मूर्तियों में और भी बढ़ गया, किसी से छिप नहीं पाती। यद्यपि इस प्रकार की यह सभी मूर्तियाँ धार्मिक भावनाओं को लेकर बनीं तथापि उनके कलासौंदर्य के कारण वह सर्वप्रिय धर्मनिरपेक्ष हो सकीं।
धातु की मूर्तियाँ तीन प्रकार की होती थीं, ढली हुई, पीटी हुई और ढली पीटी हुई। ढाली हुई मूर्तियाँ प्रारंभ में मोम द्वारा बना ली जाती थीं। और फिर पतली महीन चिकनी मिट्टी के घोल में मूर्ति को डुबाकर एक मोटा आवरण बना लिया जाता था। नीचे लगी हुई मोम की नली द्वारा जो प्रत्येक मूर्ति के आवश्यकतानुसार स्थानों पर लगा ली जाती है गर्मी देकर मोम बाहर निकाल दिया जाता और उसी रिक्त स्थान को उन्हीं नलीवाले मार्ग से धातु द्वारा भर दिया जाता है। चाँदी, सोना, काँसा, पीतल और अष्टधातु की सभी मूर्तियाँ इसी प्रकार ढाली जाती हैं।
दूसरी प्रकार की मूर्तियों में धातु की चादर को पीछे की ओर से पीट पीटकर उभार लिया जाता है और इसे उभरे हुए विभिन्न अंग के खोलों को जोड़ दिया जाता है। कभी कभी ढली हुई मूर्तियों के अलंकरण पीटकर बनाते और बाद में जोड़ देते हैं या पीटी हुई मूर्तियों के सिंहासन अथवाअलंकरण ढले हुए रहते हैं। दक्षिण भारत, नेपाल और गुजरात ऐसी मूर्तियों का केंद्र रहा है और अब भी वहाँ परंपरागत शैली और विधि से इन मूर्तियों का निर्माण होता है, यद्यपि अब इनका लक्ष्य धार्मिक कम और अद्भुत वस्तुओं की रचना कर विदेशी मुद्रा अर्जन करना अधिक है। मूर्तियों के अतिरिक्त आराधना कार्य मंदिर और दैनिक जीवन में कार्य आनेवाली वस्तुएँ परंपरागत शैली में अब भी बनती है जैस कलश, धरती, प्रदीप, पूर्ण कुंभ घंटे, छीप लक्ष्मी, सरौते, चाकू इत्यादि जो अब र्निजीव और रुढ़िगत होने पर भी एक अपनी स्थानीय शैली का आकर्षण रचते हैं।
काष्ठ कला के अधिकतर प्राप्त नमूने हमें मध्ययुग से पूर्व के नहीं मिलते पर उनकी कलानिपुणता और कौशलपराकष्ठा देखकर सहज में ही मान लिया जा सकता है कि उस उच्च कोटि के स्तर तक पहुँचने के लिए इस प्रकार की कला की परंपरा बहुत पुरानी रही होगी। चंदन, अखरोट, शीशम, आवनूस, कटहल, शील, नीम, की काष्ठकला के सर्वोत्तम उदाहरण हमें काठमांडू (नेपाल), अहमदाबाद (गुजरात) के भवनों में और केरल की रथयात्रा के समय कार्य आनेवाले बड़े आकार के रथों में मिलते हैं। स्वतंत्र मूर्तियों की अपेक्षा इन सभी का ध्येय काष्ठ वस्तु कला का एक अलंकृत अंग होना था पर कलाकारों को अपनी अपनी शिल्प चतुरता और प्रौढ़ता दिखाने का काफी अवसर मिला है और ये लकड़ी के मकान, आराधना अथवा वासस्थान होने के कारण, धार्मिक विषय पर ही अधिक प्रोत्साहन होने पर भी हम पाते हैं कि धर्मनिरपेक्ष विषय जैसे शिकारी, पशुपक्षी, दैनिक जीवन में तल्लीन नरनारियों से इन भवनों की खुदाई ओत-प्रोत है। खुदाई करने के बाद इन भवनों को वार्षिक समारोह के समय परिष्कृत करने के लिए तेल का प्रयोग अवश्य किया गया जिसके कारण काष्ठ जैसा माध्यम पक्का होकर समय और जलवायु के क्रूर प्रघातों को सह पाया है। कुछ भवन तो अब भी कल के बने हुए से नए दिखते हैं।
चंदन और अखरोट की लकड़ी जिसका मैसूर और कश्मीर केंद्र है कलात्मक प्रकार की छोटी और बड़ी दैनिक जीवन की वस्तुएँ और पशुपक्षी, कंधे, डब्बे इत्यादि बनाने के कार्य में लाई गई है। उसका विशेष कारण इस प्रकार की लकड़ी की दुर्लभता और बड़ी परिधि के पेड़ न होना ही है। मुगल काल में भी यह कला पनपी और आवनूस के कार्य के लिए, जिसके अलंकृत कंघे, कंघियाँ, कलमदान डब्बे इत्यादि बनाए जाते रहे। उत्तर प्रदेश के नगर नगीना और सहारनपुर विख्यात हुए। उसी काल से लकड़ी के ऊपर पीतल का तार, सीप अथवा विभिन्न प्रकार की लकड़ियों के मेल से फूल बूटे का जड़ाऊ काम (inlay work) भी प्रारंभ हुआ।